Ангел Попов
Чаша бира

chitanka.info

Налей ми чаша тъмна бира

напук на всяка светлина,

кръвта отровена пулсира

от много злъч и тъмнина.

Аз мога много да обгърна,

не само твойте рамена,

но днес не искам да се върна

при мойте горести, жена.

Налей забрава в паметта ми,

дори отрова ми налей,

като хиена над трупа ми

плачи след туй или се смей.

Присмя се всеки на сърцето,

копняло песен и любов,

но виж — безкрайно е морето

и свеж е приливът му нов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.